บราซิลหนัก ติดโควิดเพิ่มเกินหมื่น ยอดสะสมทะลุ 1.8 แสน อันดับ 6 ของโลก
บราซิลเผชิญวิกฤติโควิดหนักสุด อันดับ 6 ของโลก พบติดเชื้อเพิ่มวันเดียวกว่า 1.1 หมื่น ทำสถิติสูงสุดของประเทศ ส่งผลยอดสะสมทะลุ 1.8 แสน แซงฝรั่งเศสมาเรียบร้อยเมื่อ 14 พฤษภาคม 63 เว็บไซต์เดลี่เมล รายงานสถานการณ์เชื้อโควิด-19 ระบาดในบราซิลยังคงน่าวิตก กระทรวงสาธารณสุขแถลงยืนยันในวันนี้ มีจำนวนผู้ติดเชื้อรายใหม่ในช่วง 24 ชั่วโมง ถึง 11385 ราย สร้างสถิติสูงสุดในประเทศ นับตั้งแต่พบผู้ติดเชื้อในประเทศ ทำให้ยอดสะสมผู้ติดเชื้อโควิดในบราซิลพุ่งทะยานขึ้นไปอยู่ที่188974 รายขณะที่มีผู้เสียชีวิตด้วยโรคโควิดเพิ่มอีก 749 ศพ ทำให้จำนวนผู้เสียชีวิตสะสมในบราซิล เพิ่มขึ้นเป็น 13149 ศพการพบผู้ติดเชื้อจำนวนมากในแต่ละวัน ทำให้ยอดผู้ติดเชื้อสะสมในบราซิลแซงฝรั่งเศส มาอยู่อันดับที่ 6 ของโลกมาตั้งแต่เมื่อวันพุธที่ผ่านมา ขณะที่ฝรั่งเศสมีผู้ติดเชื้อและต้องสงสัยติดเชื้ออยู่ที่ 177700 ราย อีกทั้งอัตราการติดเชื้อลงลง 0.3% เมื่อเช้าวันพุธที่ 13 มีนาคมทั้งนี้ บราซิล ประเทศที่ใหญ่ที่สุดและมีประชากรมากที่สุดในทวีปอเมริกาใต้ ด้วยจำนวนประชากรราว 290.5 ล้านคน จึงกลายเป็นประเทศที่เผชิญวิกฤติโควิด-19 หนักที่สุดเป็นอันดับ 6 โลก ซึ่งยังได้ส่งผลกระทบต่อเศรษฐกิจอย่างรุนแรงที่สุดนับตั้งแต่อย่างน้อยปี 1900ขณะที่ ประธานาธิบดีฌาอีร์ โบลโซนารู แห่งบราซิล ได้มีการโต้แย้งกับบรรดาผู้ว่าการรัฐต่างๆ ในประเทศที่ประกาศใช้มาตรการล็อกดาวน์คุมโควิดมาตลอด โดยประธานาธิบดีบราซิลมีความเห็นว่า การที่ผู้คนจำนวนมากต้องตกงานจากมาตรการล็อกดาวน์ได้สร้างความเสียหายร้ายแรงมากกว่าความเสียหายจากเชื้อโควิด.
บราซิลเผชิญวิกฤติโควิดหนักสุด อันดับ 6 ของโลก พบติดเชื้อเพิ่มวันเดียวกว่า 1.1 หมื่น ทำสถิติสูงสุดของประเทศ ส่งผลยอดสะสมผู้ติดเชื้อทะลุ 1.8 แสน แซงฝรั่งเศสมาเรียบร้อย
โควิด-19,ไวรัสโคโรน่า,ไวรัสโคโรนา,COVID-19,โควิดบราซิล,บราซิล,ไฮไลต์ไวรัสโคโรน่า